Ֆուջի Կազե

Ֆուջի Կազե (անգլ.՝ Fujii Kaze, ճապ.՝ 藤井 風), ճապոնացի երաժիշտ, երգիչ, երգահան։ Նա իր առաջին՝ «Help Ever Hurt Never» ստուդիական ալբոմը թողարկել է 2020 թվականին, որը գլխավորել է Billboard Japan-ի ալբոմների չարթը, ինչպես նաև զբաղեցրել է երկրորդ հորիզոնականը Oricon Albums Chart-ում։


== Կենսագրություն ==


=== Վաղ կյանք ===
Ծնվել է 1997 թվականին՝ Օկայամա քաղաքի Սատոշի ավանում։ Ունի մեկ ավագ եղբայր և երկու ավագ քույրեր։ Փոքր տարիքում լսել է տարբեր ժանրերի երգեր, ինչպիսիք են ջազը, դասական երաժշտությունը, փոփը և էնկան։ 12 տարեկանից իր անձնական ՅուԹյուբյան ալիքում տարբեր քավերներ է տեղադրում, որոնք ավելի քան 30 միլիոն դիտում ունեն։ Ավագ դպրոցի տարիներին նա դադարեցրել է հոլովակների բեռնումը, որպեսզի կենտրոնանա իր երաժշտական կրթության վրա և ՅուԹյուբ է վերադարձել միայն ավարտելուց հետո։ 2019 թվականին տեղափոխվել է Տոկիո։


=== 2019-2021: Դեբյուտը խոշոր լեյբլում, «Help Ever Hurt Never» ===
2019 թվականի նոյեմբերի 18-ին թողարկել է իր դեբյուտային՝ «何なんw (WTF lol)» սինգլը, իսկ դեկտեմբերի 4-ին իր երկրորդ՝ «もうええわ (Mo-Eh-Wa)» սինգլը։ Յուրաքանչյուր սինգլ վերաթողարկվել է նրա մինի ալբոմներում, որոնցում հասանելի են եղել քավեր երգեր և որոնք հնարավոր է բեռնել միայն Apple Music-ում։
2020 թվականի հունվարին Սփոթիֆայը նրան ընդգրկել է «Early Noise 2020» ցանկի թոփ 10-ում։ Իր «Nan-Nan Show 2020» անվամբ սոլո ելույթները նախատեսվում էին ապրիլի 4-ին և 26-ին՝ Zepp Namba-ում և Zepp Tokyo-ում համապատասխանաբար, սակայն COVID-19 պանդեմիայի պատճառով հետաձգվել են։ 2020 թվականի մայիսի 20-ին թողարկել է իր առաջին՝ «Help Ever Hurt Never» ստուդիական ալբոմը, որը գլխավորել է Billboard Japan ալբոմների չարթը։ Նա նաև հայտարարել է իր առաջին ազգային շրջագայության մասին, որը բաղկացած էր 12 ելույթներից 11 քաղաքներում 2020 թվականի դեկտեմբերի 25-ից մինչև 2021 թվականի հունվարի 31-ը։ 2020 թվականի օգոստոսին դարձել է առաջին ճապոնացին, որը անվանվել է ՅուԹյուբի «Ծագող արտիստ»։ Հոկտեմբերի 30-ին թողարկել է իր երկու նոր՝ «Hedemo Ne-Yo» և «Seishun Sick» սինգլները։ Յուրաքանչյուր երգ ընդգրկվել է մինի ալբոմում և թողարկվել է թվային հարթակում՝ այլ քավեր երգերի հետ։
2021 թվականի մարտին թողարկել է «Tabiji» երգը ճապոնական «Nizi Village Clinic» (にじいろカルテ) հեռուստատեսային դրամայի համար։ Ապրիլին նրա «Kirari» երգն օգտագործվել է «Honda Vezel» մեքենայի հեռուստատեսային գովազդի համար։ Երգը նրան համաշխարհային ճանաչում է բերել, ինչպես նաև գլխավորել է Billboard Japan-ի երգերի չարթը։ Օգոստոսին GQ ամսագիրը նրան անվանել է աշխարհի ամենահետաքրքիր երաժիշտներից մեկը։ Դեկտեմբերի 31-ին նա ելույթ է ունեցել տարեվերջյան հեղինակավոր՝ «NHK Kohaku Uta Gassen» երաժշտական ծրագրում։


=== 2022-ներկա։ «Love All Serve All» ===
2022 թվականի հունվարի 14-ին թողարկել է «Kirari Remixes (Asia Edition)» մինի ալբոմը։ Մարտի 23-ին թողարկել է իր երկրորդ՝ «Love All Serve All» ստուդիական ալբոմը։ 2022 թվականի հուլիսից սկսած հայտնվել է համաշխարհային լսարանի ուշադրության կենտրոնում իր երգերից մեկի՝ «Shinunoga E-Wa»-ի շնորհիվ, որը վիրուսային է դարձել ՏիկՏոկ հարթակում։ Այս երգը թողակվել էր դեռ 2020 թվականին՝ նրա դեբյուտային ստուդիական ալբոմում։
Հոկտեմբերի 10-ին թողարկել է նոր՝ «grace» թվային երգը, որը դարձել է նրա՝ Docomo-ի հետ համագործակցության երգը «KAZE FILMS docomo future project»։


== Արտիստիզմ ==
Ֆուջիիի երաժշտությունը նկարագրվել է որպես «թարմ, բայց ծանոթ»՝ հստակ ազդեցություն ունենալով արևմտյան երաժշտությունից, որով նա մեծացել է։ Նրա վոկալը «հիշեցնում է ճապոնական կայոկյոկու փոփ ստանդարտները», ինչը նրա երաժշտությունը նույնպես հստակ ճապոնական է դարձնում։


== Սկավառակագրություն ==


=== Ստուդիական ալբոմներ ===


=== Հավաքածու ալբոմներ ===


=== Մինի ալբոմներ ===


=== Սինգլներ ===


=== Չարթերում ընդգրկված այլ երգեր ===


== Երաժշտական տեսահոլովակներ ==


== Մրցանակներ և անվանակարգեր ==


== Ծանոթագրություններ ==